กองทุนฟื้นฟูฯ-บสก. เทขายหุ้นล็อตใหญ่
กองทุนฟื้นฟูฯ-บสก. เลหลังขายพอร์ตหุ้น 42 ตัว ได้จากลูกหนี้หลังวิกฤตเศรษฐกิจ
26 ก.พ. 2558

กองทุนฟื้นฟูฯ-บสก. เลหลังขายพอร์ตหุ้น 42 ตัว ได้จากลูกหนี้หลังวิกฤตเศรษฐกิจ
รายงานข่าวกองทุนเพื่อการฟื้นฟูและพัฒนาระบบสถาบันการเงิน เปิดเผยว่า กองทุนฯ ได้ประกาศขายหุ้นจำนวน 11 บริษัทที่อยู่นอกตลาดหลักทรัพย์ฯ ซึ่งได้รับโอนเพื่อชำระหนี้จากลูกหนี้ในช่วงวิกฤตเศรษฐกิจที่ผ่านมา โดยจะเปิดให้ยื่นซองประมูลซื้อหุ้นภายในเดือน ส.ค. 2558 โดยเป็นหุ้นที่กระจายไปทุกกลุ่ม เช่น กลุ่มพลังงาน บริษัท จี เอ็ม เอส เพาเวอร์ จำนวน 5ล้านหุ้น กลุ่มลีสซิ่ง ได้แก่ บริษัท เจ เอ ที ลิสซิ่ง 121,568 หุ้น กลุ่มสินค้าบริโภค เช่น บริษัท อุตสาหกรรมวิวัฒน์เทรดดิ้ง 1,000 หุ้น กลุ่มสินค้าอุตสาหกรรม เช่น บริษัท สยามแผ่นเหล็กวิลาส 2.4 แสนหุ้น 
นอกจากนี้ ในวันที่ 28 ก.พ.นี้ บริษัทบริหารสินทรัพย์ กรุงเทพพาณิชย์ (บสก.) จะเปิดขายหุ้นบริษัทนอกตลาดหลักทรัพย์ฯ จำนวน 31 บริษัท มีทั้งหุ้นกลุ่มธุรกิจอสังหาริมทรัพย์ โรงพยาบาล และธุรกิจลีสซิ่ง เช่น บริษัท ซี เอ็ม ไอ ซีดิเวลล๊อปเมนท์ 14,931,545 หุ้น บริษัท อุตสาหกรรมเหล็กกล้าไทย 5 ล้านหุ้น บริษัท วี.เอ็ม.ซี. เซฟตี้กลาส (ประเทศไทย) 2,185,784 หุ้น บริษัท นารายณ์ พร็อพเพอร์ตี้ 562,500 หุ้น บริษัท โรงพยาบาลศิครินทร์ (หาดใหญ่) 3.5 แสนหุ้น เป็นต้น